– Skattetrykket på kraftbransjen er allerede veldig høyt. Vi advarer mot økte skatter som direkte vil gå ut over bransjens evne til å foreta en historisk satsing på fornybar energi og samtidig bruke mye penger på nettet, sier administrerende direktør Oluf Ulseth i Energi Norge, som organiserer 270 forskjellige energibedrifter. Han mener en økning av eiendomsskatten vil føre til stor usikkerhet om rammebetingelsene i kraftbransjen, og ha som konsekvens en svekket investering i fornybar energi. Høringsrunden til forslaget varer til 1. juli, og deretter blir forslaget trolig tatt med i statsbudsjettet for 2012.